paragraph_text: Kolangiokarcinomi prema anatomskom položaju mogu biti intrahepatični ili ekstrahepatični. Kolangiokarcinomi koji nastaju na mjestu spoja (konfluensu) lijevog i desnog jetrenog voda, hilarni kolangiokarcinomi nazivaju se još i Klatskinovi tumori prema američkom liječniku Geraldu Klatskinu. Prema histološkim značajkama preko 90% kolangiokarcinoma su adenokarcinomi (značajke žljezdanog epitela) dok su ostali planocelularni karcinomi (značajke pločastog epitela).